1840 шарахь арабелира «Кобза́рь» цӀе йолу цуьнан байтийн жима гулам; 1842 шарахь арайевлира «Гайдама́каш» — цуьнан поэтан уггаре боккха гулам. 1843 шарахь Шевченкон маьрша («классера воцу») исбаьхьалчин тӀегӀа кхечира. Оццу шарахь, Украинехула некъ беш, йевзира малороссийн инарла-губернаторан Н. Г. Репнинан йоӀ — Варвара, дика а, хьекъале а зуда, тӀаьхьа, Шевченко Сибреха вахийтича а, уггаре чӀогӀа марзо хилира цуьнгахь. 1840-гӀа шерийн хьалхарчу декъехь арабевлира «Перебе́ндя», «Акхтаргаш», «Катери́на», «На́ймичка», «Ху́сточка», «Кавка́з» — баккхий поэтан исбаьхьаллин кхолламаш.